tem vander aen praken die katline cruypelants dede inde banck voer
meye ende scepen van loeven opende teghen janne cruypelants cledmake
henren neve hem bethijende dat hij tegen haer hadde gecocht
alsulke derthien halster corens erflic alse de selve katline
gelden hadde te kerckem opte cruypelants goede ald dairaf
zij vredelike possessie overlanc hadde gehadt en die gehaven
achtervolgende den welcken zij dien in handen des meyers
vanden gronthee opgedraghen hadde tot des voirs coopers behoef
desen niet tegenstaende en woude de selve jan hair vand selv
comanscap niet voldoen nochtan dat hij in toegaen der selver
vorwerden geseeght hadde de somighe en souden met huer
guedinghen ende wairscape niet te vreden zijn mair hij was
daer met te vreden biedende dese poenten en meer ande te
thoenen hopende oft zij die gethoenen conste dat de vors
jan henre van huen peninghen vanden cope ende vorwerden
voldoen soude Daerop de voirs jan ontkynnen dbijleggen
der vors katlijnen bood te thoenen onder ande poente
dat de vors katline na der vorwerden hem sculdich soude
zijn de cruypelants goede te verclen en wair die laghen
te bewijsen dinne zij hem zwaricheit maicte mids den
welcken hij meynde der aenspraken ongehouden te zijne
En zo waren beide de voirs ptien gewijst tot henren
thoene dair de voirs katlijne ten daghe van thoenen
volcomelic thoende de geclairde poenten voirs bij haer
inne geleeght en de voirs jan en volquam gheenssins
van zijnen vermete also datt hem in rechte te scaden hadde
moegen comen Ende so wijsden de scepen van loeven
ten uutsten nae aensprake verantwerden ende thoenisse van
beide den ptien dat de voirs jan cruypelants gehouden
soude zijn der voirs katlinen vander comanscap voirg
te voldoene na dat de voirs wairh gedragen hadde opte
wairscap die de selve katline dien achtvolgende den
selven janne vanden erfpachte voirs doen soude pntibus
omdbus scabinis mai xvi